REGULAMENTUL  

cu privire la evaluarea performanţelor profesionale 

ale salariaţilor (personalului contractual) din cadrul aparatului propriu al Academiei Române precum şi pentru personalul unităţilor subordonate Academiei Române  

I. Dispoziţii generale

1. Regulamentul cu privire la evaluarea performanţelor profesionale ale salariaţilor aparatului propriu şi unităţilor subordonate Academiei Române (denumit în continuare – Regulament) este elaborat în temeiul art. 26 al Legii nr. 284 - din 28 decembrie 2010 cu privire la salarizarea unitară a personalului plătit din fonduri publice. 

2. Prezentul Regulament reglementează modalitatea de organizare şi desfăşurare a procesului de evaluare anuală a performanţelor profesionale ale personalului contractual din sistem. 

3. Evaluarea anuală a performanţelor profesionale reprezintă o procedură formalizată prin care se determină nivelul de îndeplinire a obiectivelor individuale de activitate şi a sarcinilor care le revin salariaţilor, pe durata unei anumite perioade de timp, precum şi nivelul de manifestare a criteriilor de evaluare. Aceasta include monitorizarea continuă a rezultatelor obţinute de salariaţi, identificarea necesităţilor de dezvoltare profesională şi a barierelor întâmpinate în vederea obţinerii unei performanţe profesionale individuale optime.

4. Scopul evaluării salariaţilor constă în îmbunătăţirea performanţei organizaţionale prin aprecierea performanţelor profesionale individuale şi dezvoltarea competenţelor profesionale şi personale ale salariaţilor.  

5.  Evaluarea performanţelor profesionale se aplică fiecărui salariat, în conformitate cu Legea nr. 284/2010, Statutul Academiei Române, Legea personalului de cercetare - dezvoltare şi cu prezentul Regulament.

6.  În sensul prezentului Regulament se definesc următoarele noţiuni:

 a) evaluator – persoană cu funcţie de conducere din cadrul instituţiei publice în care îşi desfăşoară activitatea salariatul evaluat sau, după caz, care coordonează activitatea acestuia;
 b) contrasemnatar – salariat ierarhic superior evaluatorului sau, după caz,  persoana care exercită o funcţie asimilată cu o funcţie de demnitate publică;
c) perioadă evaluată – perioada pentru care se face evaluarea salariatului, cuprinsă între 1 ianuarie şi 31 decembrie;
d) perioadă de evaluare anuală – perioada în care se implementează procedura de evaluare a salariatului, cuprinsă între 15 decembrie a anului în curs şi 15 februarie din anul următor perioadei evaluate. 

7. Evaluarea performanţelor profesionale ale salariatului se realizează în conformitate cu următoarele principii de bază:
a) obiectivitate  – factorii implicaţi în procesul de evaluare a performanţelor profesionale trebuie să ia decizii, în mod imparţial, în baza argumentelor şi faptelor concrete, astfel încât să redea cât se poate de exact atât meritele, performanţele, cât şi deficienţele şi nerealizările din activitatea celui evaluat;

b) cooperare şi comunicare continuă – asigurarea unui mediu cooperant şi menţinerea unor relaţii de comunicare deschisă şi permanentă între toţi factorii implicaţi în procesul de evaluare a performanţelor profesionale;

c) respectare a demnităţii – asigurarea unui mediu în care este respectată demnitatea fiecărui salariat şi a unui climat liber de orice manifestare şi formă de hărţuire, exploatare, umilire, dispreţ, ameninţare sau intimidare. 

8. Rezultatele evaluării performanţelor profesionale ale salariatului se iau în considerare la luarea deciziilor privind încadrarea, menţinera salariatului pe aceeaşi încadrare sau promovarea acestuia, precum şi asigurarea interimatului într-o funcţie de conducere.
9. Evaluarea performanţelor profesionale ale salariaţilor se face cu respectarea regimului juridic al conflictului de interese privind salariaţii instituţiilor publice şi în conformitate cu prevederile Codului Muncii. 

II. Factorii implicaţi în procesul de evaluare a performanţelor profesionale ale salariaţilor, atribuţiile şi obligaţiile acestora
10.  Preşedintele Academiei Române, sau persoana desemnată de acesta / directorii unităţilor subordonate, are următoarele atribuţii şi obligaţii principale: 

a) asigură implementarea uniformă şi corectă a procedurii de evaluare în cadrul instituţiei publice;
b) aprobă obiectivele şi indicatorii de performanţă ai salariaţilor care ocupă funcţii de conducere în cadrul instituţiei publice, în conformitate cu normele legislative în vigoare;  
c) emite actul administrativ de stabilire a perioadei de evaluare, precum şi  a listei evaluatorilor şi contrasemnatarilor identificaţi pentru fiecare compartiment în parte şi numeşte comisia pentru rezolvarea contestaţiilor;

d) numeşte comisia de evaluare a salariaţilor care ocupă funcţii de conducere în cadrul aparatului propriu precum şi în cadrul unităţilor subordonate (numai pentru evaluarea directorilor); evaluarea se realizează în funcţie de raportul de activitate al salariatului evaluat;

e) examinează informaţia referitoare la rezultatele evaluării performanţelor profesionale ale salariaţilor din cadrul aparatului propriu al Academiei Române / unităţii subordonate Academiei Române, prezentată de biroul resurse umane. 

11.  Membrii comisiei de evaluare a salariaţilor care ocupă funcţii de conducere au următoarele atribuţii şi obligaţii principale:

a) examinează raportul de activitate al salariatului evaluat;

b) realizează, după caz, interviul de evaluare al salariatului evaluat;

c) consemnează în fişa de evaluare a salariatului care ocupă funcţia de conducere, rezultatele evaluării;

d) examinează solicitările salariatului evaluat referitor la revizuirea calificativului de evaluare acordat;

12.  Secretarul comisiei de evaluare a salariaţilor care ocupă funcţii de conducere are următoarele atribuţii şi obligaţii principale:

         a) colectează rapoartele de activitate şi rapoartele de evaluare şi le transmite spre examinare membrilor comisiei de evaluare;

         b) asistă comisia de evaluare în organizarea şi desfăşurarea procedurii de evaluare a salariaţilor care ocupă funcţii de conducere, inclusiv a interviului de evaluare şi a examinării solicitării de revizuire a calificativului de evaluare acordat;

         c) aduce la cunoştinţa salariatului evaluat  rezultatul examinării solicitării de revizuire a calificativului de evaluare în termen de 3 zile lucrătoare de la examinarea acesteia;

         d) transmite câte o copie a fişei de evaluare salariatului care ocupă o funcţie de conducere, evaluat şi conducătorului direct al acestuia (unde este cazul);

         e) transmite compartimentului resurse umane raportul de evaluare şi fişa de evaluare a salariaţilor care ocupă funcţii de conducere, evaluaţi, pentru a fi anexate la dosarul acestuia;

          f) păstrează confidenţialitatea asupra celor menţionate în rapoartele de activitate, rapoartele de evaluare şi fişele de evaluare. 
13.  Evaluatorul are următoarele atribuţii şi obligaţii principale:

a) elaborează şi discută, în colaborare cu salariatul evaluat, obiectivele şi indicatorii de performanţă pentru fiecare perioadă evaluată;

b) prezintă obiectivele şi indicatorii de performanţă biroului resurse umane sau, după caz, persoana cu atribuţii în domeniul gestionării resurselor umane (în continuare – biroul resurse umane) spre vizare şi Presedintelui Academiei Române sau persoanei desemnate de acesta / directorii unităţilor subordonate, pentru aprobare;

c) monitorizează şi analizează îndeplinirea obiectivelor de către salariaţii din subordinea directă a acestuia prin prisma indicatorilor de performanţă;

d) colectează informaţiile necesare privind rezultatele obţinute, luând în considerare natura şi complexitatea sarcinilor, judecata şi impactul deciziilor, incompatibilităţi şi regimuri speciale, mediul de muncă, nivelul de manifestare a cunoştinţelor, abilităţilor profesionale şi experienţa profesională a salariatului;

e) documentează în scris, în fişa de evaluare, rezultatele salariatului, dificultăţile întîmpinate de acesta în perioada evaluată şi orice alte observaţii pe care le consideră relevante;

f) completează fişa de evaluare a salariatului evaluat;

g) realizează interviul de evaluare cu salariatul;

h) acordă calificativul de evaluare a performanţelor profesionale;

i) înaintează fişa de evaluare pentru contrasemnare;

j) transmite obiectivele aprobate şi fişa de evaluare contrasemnată, biroului resurse umane, îşi păstrează o copie a acestora, precum şi transmite câte o copie salariatului;

k) după caz, desfăşoară procedura repetată de evaluare;

l) participă la examinarea contestaţiilor depuse de către salariatul evaluat;

m) este responsabil de obiectivitatea şi imparţialitatea rezultatelor evaluării performanţelor profesionale ale salariaţilor evaluaţi; 

n) păstrează confidenţialitatea asupra celor discutate în timpul interviului de evaluare şi completării fişei de evaluare.  

14.  Contrasemnatarul are următoarele atribuţii şi obligaţii principale:

a) verifică corectitudinea implementării procedurii de evaluare a salariaţilor evaluaţi ale căror fişe de evaluare le contrasemnează;

b)  contrasemnează fişa de evaluare a salariatului evaluat în cazul în care este de acord cu comentariile oferite şi calificativul de evaluare acordat;

d) identifică disensiunile dintre evaluator şi salariat, dacă acestea există, şi, după caz, decide asupra repetării procedurii de evaluare a salariatului;

f) păstrează confidenţialitatea asupra informaţiilor incluse în fişa de evaluare; 

g)  transmite evaluatorului fişa de evaluare contrasemnată.      

15.   Biroul resurse umane are următoarele atribuţii şi obligaţii principale:

a) înainte de începerea fiecărei perioade de evaluare, pregăteşte lista evaluatorilor şi contrasemnatarilor identificaţi pentru toate compartimentele care vor fi supuse evaluării şi-i informează despre aceasta în baza actului administrativ emis de  Presedintele Academiei Române / directorul unităţii subordonate;

b) furnizează conducătorilor unităţilor din subordine prezentul Regulament care conţine recomandările metodologice de rigoare pentru stabilirea obiectivelor şi a indicatorilor de performanţă,  fişele de evaluare, precum şi acordă asistenţă informaţională şi metodologică tuturor factorilor implicaţi în procesul de evaluare;

c) vizează fişele de evaluare ale salariaţilor; 

d) anexează fişa de evaluare la dosarul personal al fiecărui salariat; 

e) după caz, primeşte rapoartele de evaluare şi fişele de evaluare ale salariaţilor care ocupă funcţii de conducere de la  secretarul comisiei de evaluare şi le anexează la dosar; 

f) participă la examinarea contestaţiilor depuse de către salariatul evaluat, în calitate de secretar al comisiei de rezolvare a constestaţiilor;

16. Salariatul evaluat are următoarele atribuţii şi obligaţii principale:

a) exprimă punctul său de vedere în ceea ce priveşte îndeplinirea obiectivelor şi stabilirea acestora pentru următoarea perioadă evaluată;
b) după caz, întocmeşte raportul de activitate; 
c) după caz, prezintă dovezi ce confirmă realizarea obiectivelor şi comentează calificativul de evaluare acordat;

d) manifestă colaborare în procesul de evaluare;      

e) participă la identificarea necesităţilor sale de dezvoltare profesională. 

III.  Procesul de evaluare a performanţelor profesionale ale salariaţilor
Secţiunea 1. Stabilirea şi revizuirea obiectivelor individuale de activitate şi                                 a indicatorilor de performanţă 
17.  Obiectivele reprezintă priorităţile-cheie în activitatea salariatului, care implică rezultatele dorite/scontate şi urmează a fi realizate în perioada evaluată.  

18.  Obiectivele principale se stabilesc anual pentru fiecare salariat care ocupă o funcţie de conducere. 

19.  Fiecărui salariat i se stabilesc 3-5 obiective pentru perioada evaluată. Obiectivele sunt stabilite în baza sarcinilor şi atribuţiilor prevăzute în fişa postului, priorităţilor şi obiectivelor compartimentului din care face parte salariatul evaluat, stabilite pentru anul în curs.  

20.  Obiectivele trebuie să corespundă următoarelor cerinţe: 


a) să fie specifice activităţilor prevăzute în fişa postului, să fie concrete, clare şi bine definite; 


b) să fie măsurabile – să aibă o formă concretă de realizare, să implice o finalitate, un rezultat măsurabil;


c) să reflecte termenele de realizare; 


d) să fie realiste – să poată fi aduse la îndeplinire în termenele de realizare prevăzute şi cu resursele alocate;


e) să fie flexibile – să poată fi revizuite în funcţie de modificările intervenite în priorităţile Academiei Române precum si a unităţilor subordonate.
21.  Pentru fiecare obiectiv se stabilesc indicatorii de performanţă care măsoară cantitativ şi calitativ realizarea obiectivelor stabilite. 

22.  Obiectivele şi indicatorii de performanţă se elaborează de către evaluator în colaborare cu salariatul evaluat şi se înscriu într-o fişa specială, conform anexei nr. 1 la prezentul Regulament.

23.  Propunerile privind obiectivele şi indicatorii de performanţă pentru următoarea perioadă evaluată se discută în timpul interviului de evaluare asalariatului.

24.  Obiectivele şi indicatorii de performanţă pentru salariaţii care ocupă funcţii de conducere se discută într-o întalnire special organizată în acest scop şi se stabilesc de către Presedintele Academiei Române, sau persoana desemnată de acesta / directorul unităţii subordonate.

25.  Proiectul obiectivelor şi indicatorilor de performanţă se prezintă pentru vizare biroului resurse umane din cadrul instituţiei, care se exprimă asupra corectitudinii formulării obiectivelor şi a indicatorilor de performanţă conform cerinţelor stipulate, precum şi asupra neadmiterii dublării acestora cu obiectivele altor salariaţi (în aceiaşi perioadă de timp şi în acelaşi loc).

26.  După finalizarea acţiunilor specificate în pct. 22-25 din prezentul Regulament, obiectivele şi indicatorii de performanţă, luate la cunoştinţă de evaluator şi salariatul evaluat, vizate de biroul resurse umane, se transmit conducătorului institutiei pentru aprobare. 

27.  În cazul revenirii salariaţilor care au avut contractul de muncă suspendat, obiectivele şi indicatorii de performanţă se stabilesc în termen de 30 de zile de la data începerii raportului de muncă.

28.  Pentru salariaţii care au finalizat perioada de probă, obiectivele se stabilesc în termen de 30 de zile de la data definitivării în funcţie.

29.  Obiectivele şi indicatorii de performanţă pot fi revizuiţi semestrial de către evaluator, în colaborare cu salariatul evaluat, în următoarele situaţii:

a) funcţiile şi/sau sarcinile compartimentului au fost modificate şi aceasta a influenţat sarcinile şi atribuţiile salariatului evaluat;

b) acţiunile prioritare ale institutiei şi/sau ale compartimentelor interioare au fost modificate şi aceasta a influenţat sarcinile şi atribuţiile de serviciu ale salariatului evaluat;

c) structura organizatorică a institutiei/unităţii structura compartimentelor a fost modificată, respectiv a influenţat modificarea sarcinilor şi atribuţiilor de serviciu ale salariatului evaluat;

d) alte cauze, circumstanţe obiective apărute au făcut ca obiectivele stabilite să fie nerealizabile din motive neimputabile salariatului evaluat.
30.  În cazul în care situaţiile menţionate în pct. 29 au survenit pe parcursul perioadei evaluate, revizuirea obiectivelor se face timp de până la 30 de zile după producerea acestora. 

31.  Modificările se consemnează într-un proces-verbal întocmit de către şeful compartimentului în cauză, şi aprobat de către Preşedintele Academiei Române sau de perosana desemnată de acesta/sau de conducătorul unităţii subordonate, luat la cunoştinţă de evaluator şi de salariatul care urmează să fie evaluat şi se anexează la dosarul personal al acestuia.

Secţiunea a 2-a. Criteriile de evaluare
32.  Criteriile de evaluare reprezintă abilităţile profesionale şi comportamentul/atitudinile necesare salariatului pentru a îndeplini în mod optim obiectivele, sarcinile de bază şi atribuţiile de serviciu.

33.  Pentru salariaţii care ocupă funcţii de conducere se stabilesc următoarele criterii de evaluare, descrise în anexa nr.2, secţiunea 1 la prezentul Regulament: 

a) competenţă managerială - influenţă, coordonare şi supervizare; 

b) competenţă decizională - judecata şi impactul deciziilor;

c) competenţă profesională - cunoştinţe şi experienţă;

d) complexitate, creativitate şi diversitatea activităţilor;

e) eficacitate şi eficienţă - condiţii de muncă;

f) comunicare şi reprezentare - contacte.

34.  Pentru salariaţii de execuţie se stabilesc următoarele criterii de evaluare, descrise în anexa nr. 2, secţiunea a 2-a la prezentul Regulament:   

a) competenţă profesională - cunoştinţe şi experienţă;

b) complexitate, creativitate şi diversitatea activităţilor;

c) eficacitate şi eficienţă;

d) calitatea muncii - influenţă, coordonare şi supervizare;

e) lucru în echipă - contacte, incompatibilităţi;

f) comunicare.

Secţiunea a 3-a. Procedura de evaluare a performanţelor profesionale ale salariaţilor care ocupă funcţii de conducere

35.  Evaluarea performanţelor profesionale ale salariatilor care ocupa functii de conducere se face in temeiul legii 284/28.12.2010 privind salarizarea unitara a personalului platit din fonduri publice.
36.  Comisiile de evaluare se constituie pentru fiecare perioadă de evaluare cu cel puţin 20 zile înainte de începerea acesteia.

37.  Procedura de evaluare a performanţelor profesionale ale salariaţilor care ocupă funcţii de conducere se realizează în câteva etape:

a) întocmirea raportului de activitate de către conducătorul respectiv evaluat;
b) întocmirea raportului de evaluare de către conducătorul acestuia de nivel superior;

c) după caz, derularea interviului de evaluare;   

d) completarea fişei de evaluare de către comisia de evaluare.  

38.  Salariatul evaluat, care ocupă funcţie de conducere, întocmeşte un raport de activitate pentru perioada evaluată, conform anexei nr.3.


Raportul de activitate conţine informaţii despre modul şi gradul de îndeplinire a sarcinilor individuale, a obiectivelor şi a performanţelor obţinute de salariatii din subordine.     

39.  Raportul de evaluare este adus la cunoştinţa salariatului care ocupa functie de conducere cu cel puţin 5 zile lucrătoare până la data de desfăşurare a şedinţei comisiei de evaluare. 

40.  Secretarul comisiei de evaluare transmite raportul de evaluare şi raportul de activitate al membrilor comisiei de evaluare cu cel puţin 5 zile lucrătoare până la data de desfăşurare a şedinţei comisiei de evaluare.   

41.  Comisia de evaluare examinează raportul de evaluare şi raportul de activitate. 

42.  În cazul în care informaţiile referitoare la gradul de îndeplinire al obiectivelor cuprinse în raportul de activitate al salariatului care ocupa functie de conducere şi în raportul de evaluare diferă, comisia de evaluare organizează un interviu cu salariatul evaluat. În caz de necesitate, comisia de evaluare solicită conducătorului instituţiei comunicarea oricăror altor informaţii despre activitatea acestuia în perioada evaluată.

43.  Comisia de evaluare consemnează rezultatele evaluării în fişa de evaluare, conform anexei nr.5.
 Fişa de evaluare conţine informaţii despre rezultatele evaluării şi acordarea calificativului de evaluare.  
44.  Fişa de evaluare se aduce la cunoştinţa salariatului care ocupă funcţie de conducere evaluat, în termen de maxim 3 zile lucrătoare de la întocmirea acesteia.  

45.  Fişa de evaluare se păstrează în dosarul personal al acestuia, iar câte o copie a acesteia se transmite de către secretarul comisiei de evaluare şi conducătorului instituţiei, în cazul în care acesta o solicită. 

46.  În cazul în care conducătorul unităţii subordonate / de compartiment, consideră că aprecierile consemnate nu corespund realităţii, el poate solicita comisiei de evaluare revizuirea calificativului de evaluare acordat.

47.  Comisia de evaluare examinează solicitarea de revizuire a calificativului de evaluare acordat în termen de 5 zile lucrătoare. 

48.  În rezultatul examinării solicitării de revizuire a calificativului de evaluare, a discuţiilor şi argumentelor oferite suplimentar de către  salariatul (conducatorul) evaluat şi conducătorul acestuia, comisia de evaluare poate schimba calificativul de evaluare.

49.  Secretarul comisiei de evaluare aduce la cunoştinţa salariatului evaluat rezultatul examinării solicitării de revizuire a calificativului de evaluare în termen de 3 zile lucrătoare de la examinarea acesteia. 

Secţiunea a 4-a. Procedura de evaluare a performanţelor profesionale ale salariaţilor care ocupă funcţii de execuţie

50.  Procedura de evaluare a performanţelor profesionale ale salariaţilor care ocupă funcţii de execuţie se realizează în două etape:

a) completarea fişei de evaluare; 

b) derularea interviului de evaluare.  

51.  Fişa de evaluare a salariatior care ocupă functii de execuţie conţine informaţii despre modul şi nivelul de îndeplinire a sarcinilor şi atribuţiilor postului prevăzute în fişa postului, de manifestare a criteriilor de evaluare, necesităţile de dezvoltare profesională, precum şi acordarea calificativului de evaluare.

52.  Fişa de evaluare se completează de către evaluator care reprezintă:
· Şeful ierarhic superior, pentru  salariatul care ocupă o funcţie de execuţie, a cărui activitate o coordonează; 

53.  Fişa de evaluare se completează cu cel puţin 2 zile lucrătoare înainte de data derulării interviului de evaluare cu salariatul evaluat. Evaluatorul apreciază modul şi nivelul de îndeplinire a fiecărui obiectiv stabilit în baza indicatorilor de performanţă, de manifestare a criteriilor de evaluare şi propune calificativul de evaluare.

54.  Evaluatorul identifică, în comun cu salariatul evaluat, şi consemnează în fişa de evaluare necesităţile de dezvoltare profesională ale  salariatului pentru următoarea perioadă evaluată, dacă este cazul.

55.  Fişa de evaluare, precum şi lista obiectivelor şi a indicatorilor de performanţă pentru următoarea perioadă evaluată se aduc la cunoştinţa  salariatului evaluat cu cel puţin 1 zi lucrătoare înainte de data interviului de evaluare.

56.  Interviul de evaluare se desfăşoară în perioada de evaluare, dar nu mai târziu de 15 februarie a fiecărui an şi reprezintă un schimb de informaţii care are loc între evaluator şi  salariatul evaluat.  

57.  Scopul interviului de evaluare constă în discutarea subiectelor privind:

a) rezultatele obţinute de  salariat comparate cu obiectivele stabilite;

b) nivelul de manifestare a criteriilor de evaluare;

c) calificativul de evaluare propus de evaluator;

d) riscurile şi barierele care au influenţat performanţa salariatului ;

e) comentariile menţionate de evaluator în fişa de evaluare;

f) obiectivele şi indicatorii de performanţă pentru următoarea perioadă evaluată;

g) necesităţile de dezvoltare profesională. 

58.  În rezultatul discuţiei şi argumentelor oferite de către salariatul evaluat, evaluatorul poate schimba punctajul acordat privind evaluarea îndeplinirii  obiectivelor şi/sau manifestarea criteriilor de evaluare.

59.  Evaluatorul, în decurs de 3 zile lucrătoare de la desfăşurarea interviului de evaluare, definitivează fişa de evaluare, stabileşte calificativul de evaluare, după care o transmite salariatului evaluat pentru a-şi expune comentariile sale. 

60.  În fişa de evaluare evaluatorul consemnează rezultatele salariatului, dificultăţile obiective întâmpinate de acesta în perioada evaluată şi orice alte observaţii pe care le consideră relevante. În cazul în care evaluatorul stabileşte punctajul 4 sau 1, acordă calificativul de evaluare „foarte bine” sau „nesatisfăcător”, acesta, în mod obligatoriu, oferă argumente relevante la compartimentul „comentarii” din fişa de evaluare. 

61.  După derularea interviului de evaluare,  salariatul evaluat poate să-şi expună comentariile proprii în fişa de evaluare privind orice aspect relevant procesului şi procedurii de evaluare în termen de 2 zile lucrătoare de la primirea fişei de evaluare definitivată. 

62.  Evaluatorul şi  salariatul evaluat pot să anexeze la fişa de evaluare documente/materiale relevante procesului, procedurii şi rezultatelor evaluării performanţelor profesionale.

63.  În cazul în care  salariatul evaluat nu este de acord cu calificativul de evaluare acordat sau cu comentariile menţionate de evaluator, el trebuie să-şi argumenteze opiniile şi să-şi consemneze comentariile în fişa de evaluare. 

64.  După completarea şi semnarea fişei de evaluare de către evaluator şi  salariatul evaluat, evaluatorul transmite fişa de evaluare la contrasemnatar în decurs de maximum 5 zile lucrătoare de la desfăşurarea interviului de evaluare.    

65.  Fişa de evaluare se prezintă pentru contrasemnare sefului ierarhic superior persoanei care a completat-o, iar în lipsa acestuia – persoanei care exercită funcţia imediat superioară în ierarhie. 

66.  În situaţia în care persoana care a completat fişa de evaluare este persoana care exercită funcţia cu cel mai înalt grad în instituţie, fişa de evaluare nu se contrasemnează.

67.  Contrasemnatarul examinează fişa de evaluare în termen de 3 zile lucrătoare de la data primirii acesteia. 

68.  Contrasemnatarul poate să solicite repetarea procedurii de evaluare, în cazul în care:

a) aprecierile consemnate în fişa de evaluare de către evaluator nu corespund realităţii;

b) nu au fost respectate cerinţele şi procedura stabilite de lege şi de prezentul Regulament;

c) comentariile oferite de către  salariatul evaluat privind dezacordul cu consemnările efectuate în fişa de evaluare sunt considerate argumentate. 

69.  În cazurile specificate în pct. 68, contrasemnatarul menţionează în fişa de evaluare decizia luată, îşi expune comentariile proprii şi transmite fişa de evaluare evaluatorului pentru reexaminare şi soluţionare a dezacordului menţionat în aceasta. 

70.  Procedura repetată de evaluare se desfăşoară în termen de 5 zile lucrătoare de la data transmiterii fişei de evaluare către evaluator.

71.  În cadrul procedurii repetate de evaluare, evaluatorul analizează comentariile contrasemnatarului şi reexaminează conţinutul fişei de evaluare la compartimentele menţionate de către contrasemnatar. 

72.  În cazul procedurii repetate de evaluare, evaluatorul completează o altă fişă, numită fişa de reevaluare, care are aceeaşi structură ca şi fişa de evaluare.    

73.  În cazul în care rezultatele procedurii repetate de evaluare au rămas neschimbate, contrasemnatarul decide asupra calificativului final de evaluare în termen de 3 zile lucrătoare de la data primirii fişei de reevaluare.  

74.  Fişa de evaluare, după caz şi fişa de reevaluare, semnată de către contrasemnatar, care conţine calificativul de evaluare, se aduce la cunoştinţa  salariatului prin semnarea acesteia în mod obligatoriu şi se anexează la dosarul personal al acestuia. 

75.  Dacă  salariatul nu semnează fişa de evaluare, acesta consemnează refuzul său în fişa de evaluare la secţiunea „Luare la cunoştinţă”.  

76.   Salariaţii care nu sunt de acord cu rezultatul evaluării pot să îl conteste la Preşedintele Academiei Române (directorul unităţii subordonate), în scris, în termen de 2 zile lucrătoare de la luarea la cunoştinţă. 

77.   Preşedintele Academiei Române sau persoana desemnată de acesta, / directorul unităţii subordonate, în termen de 10 zile lucrătoare de la data depunerii contestaţiei, va examina contestaţia solicitând puncte de vedere din partea evaluatorului, contrasemnatarului,  salariatului evaluat şi reprezentatul biroului resurse umane. 

78.  Rezultatul contestaţiei se comunică în scris  salariatului în termen de 3 zile lucrătoare de la examinarea contestaţiei. 

Secţiunea a 5-a:  Calificativele  de evaluare 
79.  În urma evaluării performanţelor profesionale, salariatului evaluat i se acordă unul dintre următoarele calificative de evaluare: „foarte bine”, „bine”, „satisfăcător” şi „nesatisfăcător”. 

80.  Fiecare obiectiv şi criteriu de evaluare se apreciază cu punctaj de la 1 la 4, fără zecimale. 

81.  Media aritmetică obţinută pentru evaluarea îndeplinirii obiectivelor stabilite şi media aritmetică obţinută pentru aprecierea nivelului de manifestare a criteriilor de evaluare se notează cu sutimi.

82.  Calificativul de evaluare se stabileşte în baza punctajului final calculat din suma mediei aritmetice obţinută pentru evaluarea îndeplinirii obiectivelor stabilite şi a mediei aritmetice obţinută pentru aprecierea nivelului de manifestare a criteriilor de evaluare, împărţit la doi, după cum urmează: 

a)  punctaj obţinut între 3,51 şi 4,00 – „foarte bine”;

b)  punctaj obţinut între 2,51 şi 3,50 – „bine”;

c)  punctaj obţinut între 1,51 şi 2,50 – „satisfăcător”;

d)  punctaj obţinut între 1,00 şi 1,50 – „nesatisfăcător”. 

IV. Identificarea necesităţilor de dezvoltare profesională

83.  În cadrul procedurii de evaluare a performanţelor profesionale, evaluatorul, în comun cu salariatul, identifică necesităţile de dezvoltare profesională a acestuia, pe care le consemnează în fişa de evaluare. 

84.  Biroul resurse umane analizează informaţiile cu privire la necesităţile de dezvoltare profesională a salariaţilor, menţionate în fişele de evaluare. În baza acestora elaborează Planul anual de dezvoltare profesională a  salariatilor din cadrul instituţiei.

V. Dispoziţii finale

85.  Evaluarea anuală a performantelor profesionale ale salariatilor nu va fi efectuată, dacă  salariatul a lucrat mai puţin de trei luni în poziţia respectivă în perioada evaluată.

86.  Evaluarea performanţelor profesionale ale  salariaţilor se face în cursul perioadei evaluate, în următoarele cazuri:

a) dacă pe parcursul perioadei evaluate raportul de serviciu al  salariatului evaluat, se suspendă sau se modifică, în condiţiile legii. În acest caz  salariatul va fi evaluat pentru perioada de până la suspendarea sau modificarea raportului de serviciu. La evaluarea anuală a performanţelor profesionale se va lua în considerare calificativul de evaluare respectiv;
         b) dacă pe parcursul perioadei evaluate raportul de serviciu al evaluatorului încetează, se suspendă sau se modifică, în condiţiile legii. În acest caz evaluatorul are obligaţia ca înainte de încetarea, suspendarea sau modificarea raporturilor de serviciu, într-o perioadă de cel mult 14 zile calendaristice, să realizeze evaluarea performanţelor profesionale ale  salariaţilor din subordine. Calificativul acordat se va lua în considerare la evaluarea anuală a performanţelor profesionale ale acestora.  

87.  La evaluarea anuală a performanţelor profesionale, evaluatorul nou-numit va ţine seama de informaţiile consemnate de evaluatorul precedent. În cazurile menţionate în pct. 86, evaluatorul nou-numit, la stabilirea calificativului de evaluare în cadrul procedurii anuale de evaluare a performanţelor, va considera prioritar calificativul de evaluare acordat pentru cea mai lungă perioadă evaluată.  

88.  Biroul resurse umane, în termen de 14 zile lucrătoare de la finalizarea perioadei de evaluare, va elabora şi va prezenta conducătorului  instuţiei o notă informativă referitor la rezultatele evaluării performanţelor profesionale ale  salariaţilor din cadrul unităţii.
89.  În funcţie de specificul activităţii din cadrul compartimentului / unităţii subordonate, evaluatorul poate stabili criterii de evaluare în plus faţă de cele prezentate în anexele prezentului Regulament, cu condiţia aducerii la cunoştinţă, în termen de max. 5 zile, salariatului care urmează a fi evaluat.
90.  Promovarea salariatului reprezintă trecerea dintr-un grad sau treaptă profesională de încadrare imediat superioră, sau pe o altă funcţie (dacă îndeplineşte toate condiţiile pentru ocuparea acesteia), şi se face de regulă pe un post vacant existent în statul de funcţii (sau temporar vacant), în baza evaluării anuale, prin examen.
91.  În situaţia în care nu există un post vacant, promovarea personalului, în funcţii, grade sau trepte profesionale, se va face prin transformarea postului din statul de funcţii în care acesta este încadrat, într-unul de nivel imediat superior, în baza evaluării anuale, prin susţinerea unui examen.
92.    În cazul salariatului promovat pe o altă funcţie, acesta este obligat să prezinte în termen de 2 zile, la biroul resurse umane, documentele suport în baza cărora se face promovarea. Promovarea, urmare evaluării, se va efectua de către biroul resurse umane, începând cu data de 01 ale lunii imediat următoare procesului de evaluare.
93.  Promovarea personalului, în grade sau trepte profesionale imediat superioare, se face din 3 în 3 ani în funcţie de performanţele profesionale individuale, apreciate cu calificativul, „foarte bine”, cel puţin de două ori în ultimii trei ani, conform legislaţiei în vigoare.
94.  În funcţie de cerinţele temeinic justificate, unităţile subordonate Academiei Române, trebuie să aibă acordul ordonatorului principal de credite, privind transformarea unor funcţii, în vederea optimizării activităţii. (Exemplu: absolvirea studiilor superioare de lungă durată, de profil. În cazul în care se solicită transformarea, se va proceda la modificarea fişei postului în concordanţă cu cerinţele activităţii desfăşurate la nivel de unitate.)  
Anexa nr.1 

la Regulamentul cu privire la evaluarea performanţelor 

profesionale ale salariaţilor din sistemul ACADEMIEI ROMÂNE
APROB:

Preşedintele Academiei Române / director unitate subordonată
_________________________

 (nume, prenume)
_________________________ 

(semnătura) 

_____________________
FIŞĂ DE STABILIRE 

a obiectivelor individuale de activitate şi a indicatorilor de performanţă pentru salariaţii care ocupă funcţii de conducere
_______________________________              _____________________________________   _______________________________          în anul _____
                      (nume, prenume)                                                                                       (funcţia deţinută)

          (compartiment)
	Nr.
crt.

	Obiective individuale de activitate
	Indicatori de performanţă

	1.
	Obiectiv principal

· Obiectiv derivat

· Obiectiv derivat ...
	

	2.
	
	

	3.
	
	

	4.
	
	

	5.
	
	

	
	
	


Evaluator                                                     ________________________________________                  _______________________________                _____________________

                                                                                                                               (nume, prenume)                                                                                             (semnătura)                                                                          (data)
Salariat cu funcţie de conducere             ________________________________________                  ________________________________               _____________________

                                                                                                                               (nume, prenume)                                                                                             (semnătura)                                                                          (data)
Biroul resurse umane                              ________________________________________                  ________________________________               _____________________
                                                                                                                                  (nume, prenume)                                                                                              (semnătura)                                                                          (data)

Anexa nr.2

la Regulamentul cu privire la evaluarea performanţelor 

profesionale ale salariaţilor din sistemul ACADEMIEI ROMÂNE
DEFINIREA CRITERIILOR DE EVALUARE A SALARIAŢILOR 

ŞI A MODULUI DE ACORDARE  A PUNCTAJULUI PENTRU FIECARE CRITERIU

Secţiunea 1: Definirea criteriilor de evaluare a salariaţilor care ocupă funcţii de conducere 

	1. COMPETENŢĂ MANAGERIALĂ – influenţă, coordonare şi supervizare: se evaluează capacitatea de a stabili paşii adecvaţi de realizare a activităţilor la nivel de echipă sau individ, de a identifica activităţile care trebuie desfăşurate de unitatea subordonată / compartimentul condus, de a repartiza în mod echilibrat şi echitabil atribuţiile şi obiectivele în funcţie de categoria salariatului, spre atingerea rezultatelor într-un mod cât mai optim din punct de vedere al eficacităţii şi eficienţei; capacitatea de a planifica pe termen scurt, mediu şi lung, precum şi de a prevedea la etapa de planificare anumite riscuri ce pot apărea în implementarea activităţilor, formularea de posibile soluţii pentru managementul riscurilor identificate; capacitatea de a implementa în mod optim sistemele organizaţionale, precum şi capacitatea de a gestiona eficient activitatea personalului subordonat, prin crearea şi menţinerea unui climat organizaţional pozitiv de muncă, sprijin, motivare şi dezvoltare profesională a personalului subordonat, de a adapta stilul de conducere la situaţii diferite, precum şi de a acţiona pro-activ pentru gestionarea şi rezolvarea conflictelor. 



	Descrierea generală
	Punctaj

	Întâmpină mari dificultăţi în planificarea, administrarea, monitorizarea şi evaluarea activităţii personalului subordonat. Utilizează acelaşi stil de conducere, indiferent de situaţie şi particularităţile echipei. Niciodată nu reuşeşte să planifice şi să organizeze adecvat activitatea personalului subordonat şi resursele disponibile, nu prevede posibile probleme şi nu reuşeşte să soluţioneze problemele întâmpinate datorită lipsei de previziune. Nu reuşeşte să asigure un climat psihologic pozitiv la locul de muncă, există conflicte şi neînţelegeri permanente în echipă.
	1

	Uneori întâmpină dificultăţi în planificarea, administrarea, monitorizarea şi evaluarea activităţii, dar reuşeşte să găsească soluţii adecvate pentru soluţionarea acestora. Utilizează acelaşi stil de conducere, indiferent de situaţie şi particularităţile echipei. Uneori reuşeşte să planifice şi să organizeze activitatea personalului subordonat, uneori prevede posibile probleme şi identifică paşii adecvaţi. Activităţile de planificare se desfăşoară în mod normal, fără introducerea metodelor noi şi/sau îmbunătăţirea lor continuă. Uneori întâmpină dificultăţi în stabilirea obiectivelor într-un mod accesibil personalului condus. Activităţile de organizare satisfac necesităţile instituţiei, dar nu contribuie mai mult decât la atingerea obiectivelor instituţionale. Uneori oferă sprijinul şi motivarea corespunzătoare personalului. 
	2

	Soluţionează dificultăţile întâmpinate în planificarea, administrarea, monitorizarea şi evaluarea activităţii la nivelul unităţii / compartimentului. Utilizează diferite stiluri de conducere, în funcţie de situaţie şi, uneori, promovează un stil de conducere deschis, orientat spre rezultate. Deseori reuşeşte să planifice şi să organizeze activitatea personalului subordonat şi a resurselor în mod optim, prevede posibile probleme, identifică paşii adecvaţi şi resursele necesare. Încearcă să introducă metode noi şi îmbunătăţeşte rezultatele unităţii / compartimentului datorită planificării şi organizării eficiente. Rareori întâmpină dificultăţi în stabilirea obiectivelor şi activităţilor personalului condus. Reuşeşte să asigure un climat psihologic pozitiv la locul de muncă şi să servească drept exemplu pentru personalul din subordine.
	3

	Întotdeauna soluţionează problemele dificile de gestionare fără a solicita mediere; planifică, administrează, monitorizează şi evaluează, periodic, activitatea echipei. Utilizează stiluri diferite de conducere, în funcţie de situaţie şi particularităţi. Metodele de conducere au îmbunătăţit rezultatele obţinute la nivel de unitate/compartiment, fiind considerat a fi un conducător eficient. Întotdeauna reuşeşte să planifice activitatea personalului subordonat şi resursele disponibile în mod optim, prevede posibile probleme, identifică paşii adecvaţi şi resursele necesare. Planificarea este însoţită de atingerea rezultatelor optime, depăşind aşteptările şi obiectivele stabilite. Capacitatea sa de organizare ajunge până la prevederea celor mai amănunţite activităţi şi desemnarea salariaţilor responsabili. Întotdeauna oferă sprijinul şi motivarea corespunzătoare personalului. Climatul psihologic în echipă este pozitiv şi motivant. Propriul comportament serveşte drept model pentru personalul subordonat. 
	4

	2. COMPETENŢĂ DECIZIONALĂ – judecata şi impactul deciziilor: se evaluează capacitatea de a lua decizii corecte în mod operativ cu privire la desfăşurarea activităţii conduse, de a-şi asuma riscurile şi responsabilitatea pentru deciziile luate. Se evaluează calitatea deciziilor luate în conformitate cu categoria funcţiei deţinute şi a împuternicirilor legale. 


	Descrierea generală
	Punctaj

	Deciziile luate nu au dus la îmbunătăţirea activităţii conduse, uneori chiar au dus la înrăutăţirea activităţii acestora. Preferă să ia decizii foarte rar, deoarece nu doreşte să-şi asume riscurile şi responsabilitatea pentru deciziile luate. Ia decizii foarte greu, doar dacă este o urgenţă sau necesitate stringentă. 
	1

	Uneori deciziile luate au dus la îmbunătăţiri nesemnificative ale activităţii conduse. Preferă să ia decizii operaţionale fără riscuri majore. Ia decizii greu, se consultă cu superiorul său asupra celor mai minore detalii/aspecte.  
	2

	Deseori deciziile luate au dus la îmbunătăţiri semnificative ale activităţii conduse. Deseori ia decizii în mod operativ şi îşi asumă riscurile şi responsabilitatea pentru deciziile luate. Deciziile sunt clare şi se deosebesc prin modul eficient de soluţionare a problemelor apărute.
	3

	Deciziile luate au dus la îmbunătăţiri semnificative ale activităţii conduse, precum şi au avut impact pozitiv şi asupra optimizării activităţii la nivelul unităţii / compartimentului. Ia decizii în mod operativ, îşi asumă în totalitate responsabilitatea pentru deciziile luate şi riscurile aferente. Deciziile sunt clare şi eficiente în soluţionarea problemelor. Adoptă sistemul de delegare a competenţelor în luarea deciziilor.
	4


	3. COMPETENŢĂ PROFESIONALĂ – cunoştinţe şi experienţă: se evaluează capacitatea profesională a salariatului care ocupă funcţie de conducere, în termeni de cunoştinţe şi abilităţi profesionale necesare pentru a îndeplini în mod optim sarcinile şi atribuţiile de serviciu, prevăzute în fişa postului.



	Descrierea generală
	Punctaj

	Activitatea sa este marcată de un nivel scăzut al cunoştinţelor teoretice şi practice în domeniul său de competenţă, precum şi al abilitaţilor profesionale specificate în fişa postului.
	1

	Demonstrează cunoştinţe şi abilităţi profesionale în conformitate cu cerinţele funcţiei specificate în fişa postului.
	2

	Nivelul de cunoştinţe şi abilităţi profesionale manifestate sunt deseori la un nivel mai înalt decât cerinţele funcţiei specificate în fişa postului. 
	3

	Demonstrează cunoştinţe şi abilităţi profesionale excelente şi o capacitate profesională superioară cerinţelor funcţiei specificate în fişa postului.
	4


	4. EFICACITATE ŞI EFICIENŢĂ – condiţii de muncă: se evaluează capacitatea de atingere a obiectivelor stabilite în conformitate cu  nivelul scontat şi cu costurile minime prin folosirea şi gestionarea resurselor disponibile (umane, tehnice, informaţionale etc.).



	Descrierea generală
	Punctaj

	Foarte rar deciziile luate şi acţiunile personalului subordonat sunt orientate spre obţinerea celor mai bune rezultate. Foarte des, rezultatele obţinute la nivel de unitate/compartiment condus, se încadrează cu mult sub nivelul dorit, iar costurile resurselor utilizate sunt înalte.  
	1

	În mod normal, deciziile luate şi acţiunile personalului subordonat sunt orientate spre atingerea rezultatelor medii. Nu se înregistrează creşteri ale eficacităţii şi eficienţei peste cele aşteptate în mod normal.
	2

	Deseori deciziile luate şi acţiunile personalului condus sunt orientate spre atingerea celor mai bune rezultate. Au fost înregistrate cazuri de creştere a eficacităţii şi eficienţei unităţii conduse / compartimentului condus. 
	3

	Întotdeauna deciziile luate sunt orientate spre atingerea celor mai bune rezultate cu costuri minime. Creşterea eficacităţii şi eficienţei unităţii conduse / compartimentului condus este responsabilitatea tuturor salariaţilor subordonaţi.
	4


	5. COMPLEXITATE, CREATIVITATE ŞI DIVERSITATEA ACTIVITĂŢILOR– se evaluează capacitatea de a realiza obiectivele şi a soluţiona problemele prin crearea unor moduri alternative de rezolvare a problemelor curente, precum şi atitudinea pozitivă faţă de ideile noi, inventivitate în găsirea unor căi de optimizare a activităţii desfăşurate.



	Descrierea generală
	Punctaj

	Nu aplică metode alternative în soluţionarea problemelor curente şi realizarea obiectivelor, atunci când metodele tradiţionale nu produc efectele scontate. Manifestă rezistenţă faţă de metodele alternative şi ideile noi în soluţionarea problemelor curente şi realizarea obiectivelor, chiar dacă au fost argumentate ca fiind eficiente. 
	1

	Uneori aplică metode alternative în soluţionarea problemelor curente şi realizarea obiectivelor, atunci când metodele tradiţionale nu produc efectele scontate. Poate să manifeste rezistenţă faţă de metodele alternative şi ideile noi în soluţionarea problemelor curente şi realizarea obiectivelor, chiar dacă au fost argumentate ca fiind eficiente. 
	2

	Deseori caută metode noi şi originale de soluţionare a problemelor curente şi obiectivelor unităţii/compartimentului condus. Vine cu idei, manifestă spirit de iniţiativă în domeniul său de activitate. Deseori este deschis faţă de metodele alternative şi ideile noi în soluţionarea problemelor curente şi realizarea obiectivelor.
	3

	Întotdeauna caută metode noi şi originale de soluţionare a problemelor curente a unităţii/compartimentului condus, atunci când metodele tradiţionale nu produc efectele scontate. Vine în permanenţă cu idei şi iniţiativă atât în domeniul său de activitate, cât şi în domeniul de activitate a unităţii/compartimentului condus. Încurajează personalul din subordine în generarea de idei noi şi creative privind soluţionarea problemelor curente, îmbunătăţirea activităţii şi realizarea obiectivelor individuale de activitate.
	4


	6. COMUNICARE ŞI REPREZENTARE – CONTACTE: se evaluează capacitatea de a comunica în mod clar, coerent şi eficient cu conducătorii şi subordonaţii săi, de a explica sarcinile, atribuţiile de serviciu şi obiectivele stabilite, precum şi de reprezentare, în limita competenţei, a instituţiei în conformitate cu importanţa acesteia.



	Descrierea generală
	Punctaj

	Calitatea şi modul de comunicare cu toţi factorii lasă mult de dorit, influenţează în mod negativ performanţa şi imaginea unităţii/compartimentului condus.
	1

	Calitatea şi modul de comunicare cu toţi factorii se desfăşoară în mod normal, fără anumite obiecţii.
	2

	Deseori calitatea şi modul de comunicare cu toţi factorii a influenţat în mod pozitiv realizarea obiectivelor şi a îmbunătăţit imaginea unităţii/compartimentului condus conduse.
	3

	Calitatea şi modul de comunicare cu toţi factorii sunt de un nivel foarte înalt şi au influenţat pozitiv şi semnificativ realizarea obiectivelor şi îmbunătăţirea imaginii unităţii/compartimentului condus.
	4


Secţiunea a 2-a: Definirea criteriilor de evaluare a salariaţilor care ocupă funcţii de execuţie

	1. COMPETENŢĂ PROFESIONALĂ – cunoştinţe şi experienţă: se evaluează capacitatea profesională a salariaţilor în termeni de cunoştinţe şi abilităţi profesionale necesare pentru a îndeplini în mod optim sarcinile şi atribuţiile de serviciu, prevăzute în fisa postului.



	Descrierea generală
	Punctaj

	Activitatea sa este marcată de un nivel scăzut al cunoştinţelor teoretice şi practice în domeniul său de competenţă, precum şi al abilitaţilor profesionale specificate în fişa postului.
	1

	Demonstrează cunoştinţe şi abilităţi profesionale în conformitate cu cerinţele funcţiei specificate în fişa postului.
	2

	Nivelul de cunoştinţe şi abilităţi profesionale manifestate sunt deseori la un nivel mai înalt decât cerinţele funcţiei specificate în fişa postului.
	3

	Demonstrează cunoştinţe şi abilităţi profesionale excelente şi o capacitate profesională superioară cerinţelor funcţiei specificate în fişa postului.
	4


	2. COMPLEXITATE, CREATIVITATE ŞI DIVERSITATEA ACTIVITĂŢILOR – se evaluează capacitatea de a-şi asuma responsabilităţi din iniţiativă proprie în realizarea obiectivelor individuale de activitate, sarcinilor şi atribuţiilor de serviciu, precum şi manifestarea unui comportament activ şi implicare din propria iniţiativă în realizarea optimă a sarcinilor la nivel de compartiment. 


	Descrierea generală
	Punctaj

	Foarte rar îşi asumă responsabilităţi, nu manifestă spirit de iniţiativă şi implicare în activitatea profesională. Foarte rar vine cu propuneri privind îmbunătăţirea activităţii proprii şi la nivel de compartiment.
	1

	Rar îşi asumă responsabilităţi din propria iniţiativă, rar manifestă un comportament activ şi rar se implică din propria intenţie în realizarea optimă a sarcinilor proprii. Rar vine cu propuneri privind îmbunătăţirea activităţii la nivel de compartiment. 
	2

	Uneori îşi asumă responsabilităţi din propria iniţiativă şi manifestă un comportament activ, uneori se implică din propria intenţie în realizarea optimă a sarcinilor proprii. Vine uneori cu propuneri privind îmbunătăţirea activităţii la nivel de compartiment.
	3

	Îşi asumă în mod frecvent responsabilităţi pentru soluţionarea problemelor, este activ şi cu iniţiativă, frecvent vine cu propuneri de îmbunătăţire a activităţii profesionale proprii, precum şi la nivel de compartiment. 
	4


	3. EFICACITATE ŞI EFICIENŢĂ – se evaluează capacitatea de a realiza sarcinile şi atribuţiile de serviciu în conformitate cu termenele stabilite, cu costuri şi resurse minime.


	Descrierea generală
	Punctaj

	Sarcinile nu sunt îndeplinite în termenele stabilite, iar resursele disponibile nu sunt utilizate în modul corespunzător.
	1

	Sarcinile sunt îndeplinite în conformitate cu fişa postului fără a înregistra îmbunătăţiri în utilizarea resurselor disponibile, precum şi fără a înregistra îmbunătăţiri la nivel de procese/proceduri de lucru.
	2

	Sarcinile sunt îndeplinite conform fişei postului prin utilizarea eficientă a resurselor disponibile, precum şi sunt înregistrate îmbunătăţiri ale proceselor/procedurilor de lucru.
	3

	Realizarea sarcinilor la nivel înalt este rezultatul direct al îmbunătăţirii utilizării resurselor disponibile şi a proceselor de lucru, influenţând performanţa compartimentului în ansamblul.  
	4


	4. CALITATEA MUNCII – influenţă, coordonare şi supervizare: se evaluează capacitatea de a realiza sarcinile şi atribuţiile stipulate în fişa postului cu erori minime şi conform standardelor stabilite, precum şi capacitatea de a-şi asuma responsabilitatea pentru lucrul efectuat, pentru calitatea şi erorile efectuate.



	Descrierea generală
	Punctaj

	Deseori face greşeli când aplică metodele şi practicile de lucru.
	1

	Uneori face greşeli pentru a căror remediere este necesar un consum suplimentar de resurse.
	2

	Deseori sarcinile sunt îndeplinite corect şi fără greşeli.
	3

	Este exact, precis, cu consum minim de resurse.
	4

	5. LUCRU ÎN ECHIPĂ – contacte, incompatibilităţi: se evaluează capacitatea de a se integra într-o echipă, de a colabora cu membrii echipei şi de a-şi aduce contribuţia proprie, când este necesar, prin participarea eficientă la realizarea obiectivelor acesteia. 


	Descrierea generală
	Punctaj

	Nu acceptă lucrul în echipă, nu cooperează,  îşi ajută foarte rar colegii.  
	1

	Uneori întâmpină dificultăţi când trebuie să lucreze împreună cu alţii, dar, în general, îşi realizează sarcinile care necesită lucrul în echipă. Preferă să lucreze de unul singur, chiar dacă rezultatele obţinute ar fi mai bune dacă ar face schimb de idei, ar interacţiona şi ar comunica eficient cu membrii echipei. 
	2

	De regulă, este agreabil şi colaborează cu colegii, îşi ajută colegii când i se cere. Deseori îmbină eficient lucrul individual şi în echipă, în funcţie de specificul sarcinilor ce trebuie realizate.    
	3

	Este un foarte bun membru al echipei, acordă întotdeauna sprijin celorlalţi, încurajează cooperarea şi realizează cele mai bune rezultate combinând lucrul individual şi în echipă în funcţie de specificul sarcinilor ce trebuie realizate.   
	4


	6. COMUNICARE – se evaluează capacitatea de a comunica în mod clar, coerent şi eficient cu conducătorii, colegii şi terţe persoane din afara instituţiei, în formă scrisă şi verbală.  



	Descrierea generală
	Punctaj

	Calitatea şi modul de comunicare cu conducătorii, colegii şi terţe persoane din afara instituţiei lasă mult de dorit şi influenţează în mod negativ performanţa şi imaginea unităţii/compartimentului.
	1

	Calitatea şi modul de comunicare cu conducătorii, colegii şi terţe persoane din afara instituţiei se desfăşoară în mod normal, fără anumite obiecţii.
	2

	Deseori calitatea şi modul de comunicare cu conducătorii, colegii, terţe persoane din afara instituţiei şi cu reprezentanţii altor autorităţi publice a influenţat în mod pozitiv realizarea obiectivelor şi a îmbunătăţit imaginea unităţii/compartimentului.
	3

	Calitatea şi modul de comunicare cu toţi factorii implicaţi este la un nivel foarte înalt, a influenţat realizarea obiectivelor şi a îmbunătăţit imaginea unităţii/compartimentului mult peste aşteptări.
	4


Anexa nr.3 

la Regulamentul cu privire la evaluarea performanţelor 

profesionale ale salariaţilor din sistemul ACADEMIEI ROMÂNE
RAPORT DE ACTIVITATE 
(pentru salaraiţii care ocupă funcţie de conducere )
1. Date generale

	Salariat 
	

	Funcţia deţinută
	

	Instituţia publică
	

	Perioadă evaluată
	De la:
	Până la:


2. Autoevaluarea îndeplinirii obiectivelor individuale de activitate

	Nr.

crt.
	Obiective individuale de activitate
	Indicatori de performanţă
	Nivelul de îndeplinire, în %
	Comentarii 

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	


3. Descrierea succintă a contribuţiei proprii la realizarea obiectivelor compartimentelor coordonate / unităţilor subordonate Academiei Române, de a căror activitate este direct responsabil
	(Descrieţi succint acţiunile principale  întreprinse şi deciziile luate în vederea eficientizării activităţii compartimentului / unităţii conduse, îmbunătăţirii performanţei şi realizării obiectivelor compartimentului / unităţii coordonate, de a căror activitate este direct responsabil) 




	Data completării 
	

	Semnătura salariatului
	


Anexa nr.4 

la Regulamentul cu privire la evaluarea performanţelor 

profesionale ale salariaţilor din sistemul ACADEMIEI ROMÂNE
RAPORT DE EVALUARE 

A ACTIVITĂŢII SALARIATULUI CARE OCUPĂ FUNCŢIE DE CONDUCERE 

1. Date generale 

	Salariatul evaluat
	

	Funcţia deţinută
	

	Instituţia publică
	

	Perioadă evaluată
	De la:
	Până la:


2. Propuneri privind evaluarea îndeplinirii obiectivelor individuale de activitate
	Nr.

crt.
	Obiective individuale de activitate
	Indicatori de performanţă
	Nivelul de îndeplinire, în % 
	Comentarii

	Punctajul propus
 

	1.
	
	
	
	
	

	2.
	....
	
	
	
	

	
	Media aritmetică:
	


3. Propuneri privind aprecierea nivelului de manifestare a criteriilor de evaluare

	Nr.

crt.
	Criterii de evaluare
	Punctajul propus
	Comentarii

	1.
	Competenţă managerială, influenţă, coordonare şi supervizare
	
	

	2.
	Competenţă decizională, judecată şi impactul deciziilor
	
	

	3.
	Competenţă profesională, cunoştinţe şi experienţă
	
	

	4.
	Eficacitate şi eficienţă, condiţii de muncă
	
	

	5.
	Creativitate, complexitate şi diversitatea activităţilor
	
	

	6.
	Comunicare şi reprezentare - contacte
	
	

	
	Media aritmetică:
	

	Punctajul final calculat din suma mediei obţinute la evaluarea nivelului de îndeplinire a obiectivelor (pct.2) şi mediei obţinute pentru cele 6 criterii de evaluare (pct.3), împărţit la doi
	


4.  Calificativul de evaluare propus
	


	Data completării 
	

	Persoana care a întocmit raportul de evaluare (nume, prenume, funcţia, semnătura)
	


Anexa nr.5 

la Regulamentul cu privire la evaluarea performanţelor 

profesionale ale salariaţilor din sistemul ACADEMIEI ROMÂNE
FIŞĂ DE EVALUARE 

A SALARIATULUI CARE OCUPĂ FUNCŢIE DE CONDUCERE
1. Date generale 

	Salariat evaluat
	

	Funcţia deţinută
	

	Autoritatea publică
	

	Perioadă evaluată
	De la:
	Până la:


2. Comentariile comisiei de evaluare

	


3. Calificativul de evaluare

	


	Data completării 
	

	Data derulării interviului cu salariatul evaluat (dacă este cazul)
	


	Nr.
crt.
	Membrii comisiei de evaluare (nume, prenume)
	Funcţia deţinută
	Semnătura

	1.
	
	
	

	2.
	
	
	

	3.
	
	
	

	4.
	
	
	

	5.
	
	
	


4. Comentariile salariatului evaluat
	


5. Calificativul de evaluare revizuit (dacă este cazul)
	


6. Necesităţi de dezvoltare profesională a salariatului evaluat
	Cunoştinţe
	Abilităţi profesionale
	Comportament şi atitudini

	
	
	


Luare la cunoştinţă 
	Data luării la cunoştinţă 
	

	Semnătura salariatului evaluat 
	


Anexa nr. 6 

la Regulamentul cu privire la evaluarea performanţelor 

profesionale ale salariaţilor din sistemul ACADEMIEI ROMÂNE
FIŞĂ DE EVALUARE 
A SALARIATULUI CARE OCUPĂ FUNCŢIE DE EXECUŢIE

1. Date generale 
	Salariat evaluat
	

	Funcţia deţinută
	

	Compartiment
	

	Perioada evaluată
	De la:
	Până la:

	Data interviului de evaluare
	

	Activităţi de instruire de bază la care a participat salariatul (tematica)
	


2. Aprecierea nivelului de manifestare a criteriilor de evaluare
	Nr.

crt.
	Criterii de evaluare
	Punctajul acordat
	Comentarii

	1.
	Competenţă profesională, cunoştinţe şi experienţă
	
	

	2.
	Complexitate, creativitate şi diversitatea activităţilor
	
	

	3.
	Eficacitate şi eficienţă
	
	

	4.
	Calitate a muncii, influenţă coordonare şi supervizare
	
	

	5.
	Lucru în echipă, contacte, incompatibilităţi
	
	

	6.
	Comunicare
	
	

	Media aritmetică:
	


4.  Calificativul de evaluare

	


5. Comentariile evaluatorului privind rezultatele evaluării salariatului
	


6. Necesităţi de dezvoltare profesională a salariatului evaluat
	Cunoştinţe
	Abilităţi profesionale
	Comportament şi atitudini

	
	
	


7. Comentariile salariatului evaluat

	


	Evaluatorul (nume, funcţia, semnătura)
	
	Data:

	Semnătura salariatului evaluat 
	
	Data: 


8. Comentariile contrasemnatarului 

	


	Data completării 
	

	Decizia contrasemnatarului
	Acceptat ___
	Repetarea procedurii de evaluare ___

	Contrasemnatarul (nume, funcţia, semnătura)
	


Luare la cunoştinţă 
	Data luării la cunoştinţă 
	

	Semnătura salariatului evaluat 
	


� Vor fi analizate şi comentate acţiunile principale întreprinse şi deciziile luate de către salariat privind realizarea obiectivelor, eficientizarea activităţii subdiviziunilor conduse şi a unităţii. 


� Evaluatorul va decide asupra punctajului acordat, ţinînd seama de nivelul de îndeplinire a obiectivelor individuale de activitate, de efortul depus de salariatul evaluat, cît şi de factorii obiectivi şi subiectivi care au influenţat realizarea acestora, descrişi în secţiunea „Comentarii”.

